  Виталий Пронин Ын вурон йылолэз возьматоТабере «Лудорвай» музей куноосызлы возьматыны быгатоз уйпал удмуртъёслэсь но бесерманъёслэсь юртъерзэс. 18-тӥ куартолэзе музейын усьтӥськиз «Усадьба верхнечепецких удмуртов» экспозиция: улыно-вылыно куать сэрего корка. Вань на   амбаръёс но кеносъёс. Котыразы - вӧл-вӧл азбар.Уйпал удмуртъёслы сӥзем экспозициез усьтон дыръя куноослы корка пырон, ын вурон йылолъёсты возьматӥзы, крезьёсты кырӟазы, уйпал удмуртъёслэсь эктонъёссэс возьматӥзы.Ӝыт «Лудорвайын» бадӟым концерт ортчиз. Отчы пыриськизы калык эктонъя «Чебеляй» студия, «Мертчан» (Кез), «Колесо» (Шаркан), «Чипчирган» (Ижкар) ансамбльёс, Татьяна Шкляева, Мария Корепанова но мукет кырӟасьёс. Нимысьтыз та ужрадэ ӧтемын вал Саранскысь пиосмуртъёслэн «Торама» фольклор коллективзы.Туспуктӥз Настя Венчикова Теги: Лудорваймузей  